**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-03-22 Nr. TAR-31

 Posėdžio data 2021-03-17. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 15. SVARSTYTA. Ilgalaikės paskolos ėmimas investicijų projektams finansuoti.

 Pranešėja – K. Petraitienė. Siūlo imti 5338,0 tūkst. Eur paskolą investicijų projektams finansuoti, iš kurios 1778,7 tūkst. Eur pagal 2021 metais grąžinamų paskolų dydį, o 3559,3 tūkst. Eur pagal Lietuvos Respublikos finansų ministerijos Klaipėdos miesto savivaldybei apskaičiuotą biudžeto ciklinės komponentės dydį 2021 metams. Paskolą siūloma imti ne ilgesniam kaip penkerių metų laikotarpiui.

 Priėmus šį sprendimą, būtų užtikrintas investicijų projektų Pajūrio g. rekonstravimas, Danės upės krantinių rekonstrukcija ir prieigų (Danės skveras su fontanais) sutvarkymas, Viešosios erdvės prie buvusio „Vaidilos“ kino teatro konversija, Kompleksinis tikslinės teritorijos daugiabučių namų kiemų tvarkymas, Bendrojo ugdymo mokyklos pastato statyba šiaurinėje miesto dalyje, Futbolo mokyklos ir baseino pastatų konversija finansavimas.

 A. Vaitkus savivaldybė nesugeba pasiimti europinių lėšų, dalyvauti programose. Mano, kad yra galimybė didinti GPM dalį. Sako, kad būtų gerai komitetui (kas ketvirtį) gauti informaciją apie biudžeto pajamų vykdymą, atkreipiant dėmesį į GPM dalį.

A. Barbšys sutinka, kad ne visose programose Savivaldybės administracija sudalyvauja. Sako, kad komitetui galima pristatyti informaciją (Savivaldybės), kodėl kiti projektai negavo finansavimo.

 NUTARTA:

 15.1. Pritarti pateiktam sprendimo projektui bendru sutarimu (už-7).

 15.2. Pateikti, kas ketvirtį, komitetui informaciją apie biudžeto pajamų vykdymą, atkreipiant dėmesį į GPM dalį.

Posėdžio pirmininkas Aidas Kaveckis

Posėdžio sekretorė Lietutė Demidova